กระทรวงแรงงาน รับสมัครพยาบาลชาวไทยไปทำงานซาอุดีอาระเบียเพิ่ม 400 อัตรา เงินเดือนสูงสุด 1 แสนบาท
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงาน โดยกรมการจัดหางานเปิดรับสมัครคนหางานเพื่อไปทำงานซาอุดีอาระเบียกับนายจ้างบริษัท KING FAHAD MEDICAL CITY ซึ่งประกอบกิจการบริการทางการแพทย์ จำนวน 400 อัตรา ได้แก่ ผู้จัดการพยาบาล จำนวน 20 อัตรา หัวหน้าพยาบาล จำนวน 30 อัตรา พยาบาลหัวหน้าเวร จำนวน 50 อัตรา พยาบาลผู้ดูแล1 จำนวน 200 อัตรา พยาบาลผู้ดูแล2 จำนวน 100 อัตรา ส่วนบริษัท BRIGHT MEDICAL COMPANY ซึ่งประกอบกิจการบริการทางการแพทย์ เปิดรับตำแหน่งพยาบาล จำนวน 4 อัตรา มีระยะเวลาการจ้าง 2 ปี สามารถต่ออายุได้ โดยนายจ้างจะจ่ายค่าตั๋วโดยสารเครื่องบินเที่ยวไปทำงานครั้งแรก ที่พัก และรถรับส่งระหว่างที่พักและสถานที่ทำงาน ค่ารักษาพยาบาล และค่าประกันสุขภาพ (ตามนโยบายของแต่ละบริษัท) ผู้สนใจสามารถสมัครด้วยตนเอง ได้ตั้งแต่วันที่ 24 มิถุนายน – 4 กรกฎาคม 2565 ทั้งนี้ เมื่อช่วงต้นเดือนมิถุนายนที่ผ่านมา นายจ้างซาอุดีฯ ได้แจ้งความต้องการรับสมัครพยาบาลชาวไทย ครั้งแรก จำนวน 309 อัตรา และรับสมัครเพิ่มครั้งนี้อีก 404 อัตรา เป็นล็อตที่ 2 ซึ่งนอกจากต้องการจำนวนพยาบาลเพิ่มขึ้นแล้ว การรับสมัครในรอบนี้ยังต้องการผู้ประกอบวิชาชีพการพยาบาลในหลายระดับ และพร้อมให้อัตราเงินเดือนสูงขึ้นตามประสบการณ์ ซึ่งถือเป็นข่าวดีของพยาบาล และเป็นการเพิ่มทางเลือก เพิ่มโอกาสการทำงานให้คนไทยที่ไม่ได้จำกัดแค่เพียงภายในประเทศ ตามนโยบายรัฐบาลด้านนายไพโรจน์ โชติกเสถียร อธิบดีกรมการจัดหางาน กล่าวถึงคุณสมบัติของผู้สมัครงานพยาบาล เป็นเพศหญิง อายุ 20 – 60 ปี สามารถสื่อสารภาษาอังกฤษได้ และต้องจบวุฒิการศึกษาระดับปริญญาตรีพยาบาลศาสตร์ขึ้นไป โดยมีอัตราค่าจ้างผู้จัดการพยาบาล เดือนละประมาณ 74,397 – 108,134 บาท ประสบการณ์ 10 ปีขึ้นไป ปริญญาโทหรือปริญญาเอกพยาบาลศาสตร์ ประสบการณ์ 4 ปีขึ้นไป หัวหน้าพยาบาลค่าจ้างเดือนละประมาณ 56,197 – 76,088 บาท ประสบการณ์ 9 ปีขึ้นไป ปริญญาโท ประสบการณ์ 6 ปีขึ้นไป พยาบาลหัวหน้าเวรค่าจ้างเดือนละ ประมาณ 47,144 – 63,815 บาท ประสบการณ์ 7 ปีขึ้นไป ปริญญาโท ประสบการณ์ 4 ปีขึ้นไป พยาบาลผู้ดูแล 1 ค่าจ้างเดือนละประมาณ 39,507 – 53,500 บาท ประสบการณ์ 5 ปีขึ้นไป ปริญญาโท ประสบการณ์ 2 ปีขึ้นไป พยาบาลผู้ดูแล 2 ค่าจ้างเดือนละประมาณ 33,151 – 40,449 บาท ประสบการณ์ 2 ปีขึ้นไป และพยาบาล ค่าจ้างเดือนละ ประมาณ 38,410 บาท สามารถยื่นใบสมัครได้ด้วยตนเอง ณ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 - 10 หรือสำนักงานประกันสังคม กรุงเทพมหานครพื้นที่ 3 ระหว่างวันที่ 24 มิถุนายน – 4 กรกฎาคม 2565 ในวันและเวลาราชการ โดยจะประกาศรายชื่อผู้มีสิทธิ ทางเว็บไซต์ doe.go.th/overseas หลังจากนั้นนายจ้างคัดเลือกคนหางานด้วยตนเอง ผ่านการสอบสัมภาษณ์แบบออนไลน์ สอบถามเพิ่มเติม โทร. 1506 กด 2 หรือ 1694